CELEX: 32012D0671
Language: hu
Date: 2012-10-23 00:00:00
Title: 2012/671/EU: A Bíróság határozata ( 2012. október 23. ) a Bíróság elnökhelyettesének igazságszolgáltatási feladatairól

30.10.2012   
            
            
               HU
            
            
               Az Európai Unió Hivatalos Lapja
            
            
               L 300/47
            
         A BÍRÓSÁG HATÁROZATA
   (2012. október 23.)
   a Bíróság elnökhelyettesének igazságszolgáltatási feladatairól
   (2012/671/EU)
   A BÍRÓSÁG,
   tekintettel az Európai Unió működéséről szóló szerződésre, és különösen annak 278., 279. és 280. cikkére, valamint 299. cikkének negyedik bekezdésére,
   tekintettel az Európai Atomenergia-közösséget létrehozó szerződésre, és különösen annak 81. cikke harmadik és negyedik bekezdésére, 157. cikkére és 164. cikkének harmadik bekezdésére,
   tekintettel az Európai Unió Bíróságának alapokmányáról szóló jegyzőkönyvre, és különösen annak 9a., 39. és 57. cikkére,
   tekintettel a Bíróság 2012. szeptember 25-i eljárási szabályzatára, és különösen annak 10. cikke (3) bekezdésére, 13. cikkére és 160–166. cikkére,
   mivel:
   
               (1)
            
            
               Az Európai Unió Bírósága alapokmányáról szóló jegyzőkönyv 39. cikkének második bekezdése értelmében az e rendelkezés első bekezdésében szereplő feladatokat az eljárási szabályzatban megállapított feltételek szerint a Bíróság elnökhelyettese is elláthatja.
            
         
               (2)
            
            
               A Bíróság az eljárási szabályzata 10. cikke (3) bekezdésének megfelelően határozatban állapítja meg azokat a feltételeket, amelyek fennállása esetén az elnökhelyettes a Bíróság elnökét igazságszolgáltatási feladatai ellátásában helyettesíti.
            
         
               (3)
            
            
               A Bíróság 2012. szeptember 25-i eljárási szabályzata 2012. november 1-jén lép hatályba.
            
         
               (4)
            
            
               Az azon feltételekre vonatkozó határozatnak, amelyek fennállása esetén az elnökhelyettes a Bíróság elnökét igazságszolgáltatási feladatai ellátásában helyettesíti, ugyanezen a napon kell hatályba lépnie,
            
         ELFOGADJA EZT A HATÁROZATOT:
   1. cikk
   A Bíróság elnökét az Európai Unió Bíróságának alapokmányáról szóló jegyzőkönyv 39. cikke első bekezdésében, 57. cikkében, valamint a Bíróság eljárási szabályzata 160–166. cikkében szereplő igazságszolgáltatási feladatok ellátásában a Bíróság elnökhelyettese helyettesíti.
   A Bíróság elnökhelyettesének akadályoztatása esetén az előző bekezdésben szereplő feladatokat – a 7. cikkben megállapított rangsor szerint – az egyik öt bíróból álló tanács elnöke látja el, vagy ha ez nem lehetséges, az egyik három bíróból álló tanács elnöke látja el, vagy ha ez nem lehetséges, másik bíró látja el.
   2. cikk
   Ez a határozat 2012. november 1-jén lép hatályba.
   3. cikk
   Ezt a határozatot közzé kell tenni az Európai Unió Hivatalos Lapjában.
   
   
      Kelt Luxembourgban, 2012. október 23-án.
      
         
            hivatalvezető
         
         A. CALOT ESCOBAR
         
            elnök
         
         V. SKOURIS